《次答姚考成留别》
宋代·陈普

别后相逢各问年，依然缘发对华颠。
间云独占半间住，伴客那无一榻眠。
酒为愁多全欠力，诗因料少未成联。
却怜壁上留题句，时有间情到月边。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。